— У жніўні 1946 года мы селі ў таварны вагон і пераехалі ў Беларусь. Нашым прытулкам стаў раённы цэнтр Пухавіцкага раёна — Мар’іна Горка. Туды бацька перавёз дзедаву хату, і мы пачалі абжывацца. Там я пайшоў у другі клас. Школа наша стаяла на месцы сённяшняга раённага Дома культуры. Вучыўся я ў Мар’інай Горцы да пятага класа, а ў шосты пайшоў у спецшколу пры кансерваторыі ў Мінску.